text: Sønderjyder eeelsker ishockey
  26 april 2013 kl. 09.08
  Tilskuere har i den grad taget Sønderjyskes ishockey-mestre til sig. Tilskuertallet er steget og steget.
  Sønderjyske har flere gange haft totalt udsolgt i ishockey-hallen i Vojens.
  Klubben havde igen tilskuer-fremgang i den forløbne sæson.
  - Vi er glade og stolte over resultaterne og den fortsat stigende tilskuertilstrømning til kampene i SE Arena. I sidste sæson kunne vi notere en tilskuerfremgang på 32,3 %, og tendensen er fortsat i denne sæson, hvor vi totalt kan glæde os over en yderligere fremgang på 12 %. Det er værd at bemærke, at tallene udelukkende omhandler kampene i AL Bank Ligaen. Med pokalkampe, træningskampe og i særdeleshed OL kvalifikationsturneringen i februar har vi haft omkring 110.000 tilskuere til ishockeykampene i SE Arena, siger direktør Klaus Rasmussen.
  